ศูนย์ต่อต้านข่าวปลอม ยืนยัน ข่าวรัฐบาลเตรียมมาตรการรองรับคนไทย 7,000 คนกลับจากประเทศอิตาลี เป็นข้อมูลเท็จ พร้อมขอให้ประชาชนอย่าหลงเชื่อและแชร์ต่อ
ศูนย์ต่อต้านข่าวปลอม ยืนยัน ข่าวรัฐบาลเตรียมมาตรการรองรับคนไทย 7,000 คนกลับจากประเทศอิตาลี เป็นข้อมูลเท็จ พร้อมขอให้ประชาชนอย่าหลงเชื่อและแชร์ต่อเพจเฟซบุ๊ก Anti-fake news center  หรือศูนย์ต่อต้านข่าวปลอมของกระทรวงดิจิทัลเพื่อเศรษฐกิจและสังคม (ดีอีเอส)   ได้เผยแพร่ข้อมูลจากกรณีที่มีข่าวปรากฏในสื่อต่างๆ เกี่ยวกับประเด็นที่รัฐบาลเตรียมมาตรการรองรับคนไทย 7,000 คนกลับจากประเทศอิตาลีนั้น ศูนย์ต่อต้านข่าวปลอม ดำเนินการตรวจสอบข้อเท็จจริงจากกระทรวงการต่างประเทศ พบว่า ประเด็นดังกล่าวเป็นข้อมูลเท็จ ซึ่งขณะนี้มีคนไทยในประเทศอิตาลีเพียง 30 คน ที่แจ้งความประสงค์จะกลับไทยโดยที่สายการบินพาณิชย์ยังเปิดให้บริการอยู่ จึงสนับสนุนให้คนไทยเดินทางกลับด้วยตนเองก่อน ดังนั้น ขอให้ประชาชนอย่าหลงเชื่อและขอความร่วมมือไม่ส่ง หรือแชร์ข้อมูลดังกล่าวต่อในช่องทางสื่อสังคมออนไลน์ต่างๆ อย่างไรก็ตาม ประชาชนสามารถรับข้อมูลข่าวสารที่มาจากกระทรวงการต่างประเทศได้ ที่เว็บไซต์ www.mfa.go.th  หรือโทร  0 2203 5000